hotchpotch/miracl-hf-unified huggingface dataset:
นีแกลส เปนต์เนอร์
นีแกลส เปนต์เนอร์ (; เกิด 16 มกราคม ค.ศ. 1988 ที่กรุงโคเปนเฮเกน) เป็นนักฟุตบอลชาวเดนมาร์ก เจ้าของฉายา ""ลอร์ดเปนต์เนอร์"" เป็นนักฟุตบอลทีมชาติเดนมาร์ก และเป็นอดีตกองหน้าของอาร์เซนอล และว็อลฟส์บวร์ค ปัจจุบันเป็นผู้เล่นของนอตทิงแฮมฟอเรสต์ ในเดอะแชมเปียนชิป
ในฤดูกาล 2014–15 ทางอาร์เซนอลไม่ต่อสัญญาให้เปนต์เนอร์ ทำให้กลายเป็นนักฟุตบอลไม่มีสังกัด และในที่สุดได้ย้ายไปสังกัดว็อลฟส์บวร์ค ในบุนเดสลีกาของเยอรมนี โดยผ่านการเล่นให้กับอาร์เซนอลทั้งหมดทุกรายการ 108 นัด เป็นระยะเวลานาน 9 ปี
ในวันที่ 25 เมษายน ค.ศ. 2016 ว็อลฟส์บวร์คประกาศว่าได้ยกเลิกสัญญากับเปนต์เนอร์ที่จะหมดในเดือนมิถุนายน ค.ศ. 2017 พร้อมมีผลบังคับใช้ทันที หลังจากที่ทั้งสองฝ่ายได้ตกลงยกเลิกสัญญาเนื่องจากเปนต์เนอร์มีปัญหาด้านความประพฤติ โดยรวมเล่นให้กับว็อลฟส์บวร์คทั้งหมด 47 นัดยิงได้ 9 ประตู
ต่อมาในต้นเดือนกันยายน ปีเดียวกัน หลังจากไร้สังกัดมาหลายเดือน เปนต์เนอร์ก็ได้ย้ายมาสู่นอตทิงแฮมฟอเรสต์ ในระดับเดอะแชมเปียนชิป ของอังกฤษ เป็นระยะเวลา 2 ปี
ปลาฉนากฟันเล็ก
ปลาฉนากฟันเล็ก () เป็นปลากระดูกอ่อนขนาดใหญ่ชนิดหนึ่ง มีชื่อวิทยาศาสตร์ว่า "Pristis pectinata" อยู่ในวงศ์ปลาฉนาก (Pristidae) มีรูปร่างเหมือนปลาฉนากทั่วไป มีจะงอยปากมีความยาวประมาณ 1/4 ของขนาดลำตัวและหาง มีรูปทรงที่แคบและยาวเมื่อเทียบกับฉนากชนิดอื่น ๆ มีซี่ฟัน 21-34 คู่ ขนาดเมื่อโตเต็มที่ประมาณ 7.6 เมตร ขนาดเมื่อแรกเกิด 60 เซนติเมตร
พบกระจายพันธุ์อยู่กว้างขวาง ตั้งแต่บริเวณชายฝั่งของทวีปอเมริกาเหนือ ไปจนถึงทวีปอเมริกาใต้, ประเทศบราซิล, ทะเลเมดิเตอร์เรเนียน, มหาสมุทรอินเดีย, มหาสมุทรแปซิฟิก เป็นปลาฉนากอีกชนิดหนึ่งที่สามารถปรับตัวให้อยู่ในน้ำกร่อย หรือน้ำจืดได้ โดยมีรายงานพบที่ทะเลสาบขนาดใหญ่ที่สหรัฐอเมริกา
นอกจากนี้แล้วยังมีรายงานว่า ฉนากฟันเล็กมีพฤติกรรมก้าวร้าวใส่ปลาฉลามที่ร่วมตู้เดียวกัน ในพิพิธภัณฑ์สัตว์น้ำ
เอ็มมานูเอล เอบูเอ
เอ็มมานูเอล เอบูเอ () เป็นนักฟุตบอลชาวโกตดิวัวร์ เกิดเมื่อวันที่ 4 มิถุนายน ค.ศ. 1983 ในเมืองอาบีจาน ประเทศโกตดิวัวร์ ปัจจุบันเล่นให้กับกาลาตาซาราย ในซูเปอร์ลีก ตุรกี ส่วนใหญ่แล้วจะเล่นในตำแหน่งกองหลังฝั่งขวา
เตลังคานาราษฎรสมิติ
เตลังคานาราษฎรสมิติ (; ) เป็นพรรคการเมืองท้องถิ่นในรัฐอานธรประเทศ ทางภาคใต้ของอินเดีย จุดประสงค์หลักคือแบ่งแยกดินแดนเตลังคานาออกจากรัฐอันธรประเทศ จันทรเศขัร เรา เป็นสมาชิกพรรคเตลังคนะ เทเสม จนกระทั่งเขาออกจากพรรคและมาตั้งพรรคนี้เมื่อ พ.ศ. 2544 เตลังคานาราษฎรสมิติได้รับการต้อนรับอย่างดีโดยได้คะแนน 1 ใน 3 ของผู้มีสิทธิออกเสียงในซิลลา ปาริศาด ในเตลังคานาหลังจากก่อตั้งพรรคได้หกสิบวัน
ในการเลือกตั้ง พ.ศ. 2547 เตลังคานาราษฎรสมิติเป็นพันธมิตรกับพรรคคองเกรสและได้ 26 ที่นั่ง และได้รับเลือกตั้งในสภาระดับชาติ 5 ที่นั่ง ได้เข้าร่วมรัฐบาลทั้งในระดับชาติและในระดับรัฐ ในเดือนกันยายน พ.ศ. 2549 พรรคได้ถอนการสนับสนุนรัฐบาลกลางเนื่องจากรัฐบาลตัดสินใจไม่แบ่งแยกเตลังคานา
ลิ้มเซียวเอ็ง
ลิ้มเฉียวเอ็ง "(Lin Chaoying, 林朝英)" เป็นบูรพาจารย์ผู้ก่อตั้งสำนักสุสานโบราณ
เป็นจอมยุทธหญิงที่มีวรยุทธสูงส่งคนหนึ่ง นับตามศักดิ์เป็นอาจารย์ยายของเซียวเหล่งนึ่งกับลี้มกโช้ว
ตอนที่เฮ้งเต็งเอี๊ยงปล่อยวางกับเรื่องภายนอกขังตัวอยู่แต่ในสุสานโบราณไม่ยอมออกมาพบผู้คน จนกระทั่งลิ้มเฉียวเอ็งเป็นคนร้องด่าเฮ้งเต็งเอี้ยงอยู่หน้าสุสานโบราณเจ็ดวันเจ็ดคืน เฮ้งเต็งเอี๊ยงจึงยอมออกมาและยอมท่องยุทธภพอีกครั้งโดยมีลิ้มเฉียวเอ็งติดตามไปด้วย ทั้งสองช่วยเหลือคนดีกำจัดคนชั่ว ต่อต้านศัตรูที่รุกรานประเทศด้วยกันจนเกิดเป็นความรัก แต่เฮ้งเต็งเอี้ยงยึดมั่นในอุดมการณ์ หากบ้านเมืองยังไม่สงบสุขจะไม่คิดเรื่องส่วนตัวเด็ดขาด ทำให้เฮ้งเต็งเอี้ยงไม่ยอมแต่งงานกับลิ้มเฉียวเอ็ง ทำให้ลิ้มเฉียวเอ็งเกิดความคับแค้นในใจจึงท้าประลองกับเฮ้งเต็งเอี้ยงอยู่บ่อยครั้ง แต่ก็ไม่สามารถเอาชนะเฮ้งเต็งเอี้ยงได้ นางจึงเปลี่ยนวิธีการประลองเป็นการเขียนอักษรบนแผ่นศิลา และมีข้อพนันที่ว่าหากนางชนะเฮ้งเต็งเอี๊ยงต้องแต่งงานกับนางหรือไม่ก็บวชเป็นนักพรตอยู่บนเขาจงหนำ การประลองครั้งนี้เฮ้งเต็งเอี้ยงเป็นผู้แพ้ แม้ว่าจะรู้ว่านางเอาชนะด้วยเล่ห์แต่ก็ไม่ถือโกรธ และเลือกที่จะบวขชเป็นนักพรตก่อตั้งสำนักช่วนจินในกาลต่อมา และยกสุสานโบราณให้ลิ้มเฉียวเอ็ง
ลิ้มเฉียวเอ็งเก็บตัวอยู่ในสุสานโบราณคิดค้นยอดวรยุทธที่สามารถสยบวรยุทธของสำนักช่วนจิน วรยุทธที่นางคิดค้นได้ล้วนพิศดารร้ายกาจ เพียงแต่นางไม่ค่อยได้ออกสู่ยุทธภพวรยุทธของสุสานโบราณจึงไม่เป็นที่รู้จักนัก แต่ก็ถือว่าวรยุทธของนางเหนือชั้นเทียบเท่าได้กับห้ายอดฝีมือ ก่อนนางจะตายได้ถ่ายทอดวรยุทธทั้งหมดให้สาวใช้คนหนึ่ง ซึ่งต่อมาสาวใช้คนนี้ก็รับศิษย์ไว้สองคนคือ เซียวเหล่งนึ้งกับลี้มกโชว้
แม้ว่าลิ้มเฉียวเอ็งจะแค้นเคืองเฮ้งเต็งเอี้ยงขนาดไหน แต่ในจิตใจส่วนลึกก็รักมากจนไม่อาจพรรณนา และในวาระสุดท้ายของชีวิตเฮ้งเต็งเอี้ยงก็ได้มาคารวะศพของนางในสุสานโบราณ และได้พบกับวรยุทธที่นางคิดค้นไว้ล้วนสยบวรยุทธของสำนักช่วนจินทั้งสิ้น เฮ้งเต็งเอี้ยงจึงใช้เคล็ดวิชาจากคัมภีร์เก้าอิมจินเก็งส่วนหนึ่ง มาคิดเป็นวิชาที่สามารถสยบวรยุทธที่ลิ้มเฉียวเอ็งคิดค้นขึ้นได้
สันนิบาตอวามี
สันนิบาตอวามี (Awami League) หรือสันนิบาตมุสลิมอวามี เป็นพรรคการเมืองในปากีสถานตะวันออก ที่ต่อมาคือบังกลาเทศ ก่อตั้งเมื่อเดือนมิถุนายน พ.ศ. 2492 โดย อุสวาน ซาอิด ซุห์ราวาร์ดี พรรคนี้มีบทบาทมากในปากีสถานตะวันออก แต่มีบทบาทน้อยในปากีสถานตะวันตก ผู้ที่มีบทบาทในพรรคได้แก่ ชีค มูจิบูร์ เราะห์มาน ที่เป็นหัวหน้าพรรคเมื่อ พ.ศ. 2506 และเมาลาบา อับดุล อามิด ข่าน บาชานี ซึ่งแยกตัวออกจากพรรคเมื่อ พ.ศ. 2500
แผนทางเศรษฐกิจของพรรคเป็นแบบกลาง ไม่เอียงซ้ายหรือขวา เมื่อชีค มูจิบูร์ เราะห์มานขึ้นมาเป็นผู้นำพรรค เขาได้ประกาศนโยบายที่จะทำให้ปากีสถานตะวันตกและตะวันออกมีความเป็นอิสระและปกครองตนเองในระดับหนึ่ง นโยบายนี้เป็นที่พอใจในปากีสถานตะวันออก และทำให้สันนิบาตอวามีชนะการเลือกตั้งใน พ.ศ. 2513
อย่างไรก็ตาม สันนิบาตอวามีถูกกีดกันไม่ให้จัดตั้งรัฐบาลปกครองปากีสถาน ประธานาธิบดีปากีสถานในขณะนั้นสั่งเลื่อนการเปิดประชุมสภาแห่งชาติโดยไม่มีกำหนด เมื่อถูกกีดกัน สันนิบาตอวามีจึงนำชาวปากีสถานตะวันออกออกมาประท้วงแบ่งแยกประเทศ รัฐบาลปากีสถานส่งกองทหารมาปราบปรามจนลุกลามกลายเป็นสงครามกลางเมือง ผู้คนจำนวนมากเสียชีวิต และมีไม่น้อยที่ลี้ภัยเข้าไปในอินเดีย
อินเดียได้ใช้ปัญหาผู้ลี้ภัยเป็นข้ออ้างในการเข้าแทรกแซงโดยส่งกองทหารเข้าช่วยปากีสถานตะวันออก สงครามสิ้นสุดเมื่อ 16 ธันวาคม พ.ศ. 2514 โดยปากีสถานยอมให้บังกลาเทศเป็นประเทศเอกราช
เมื่อบังกลาเทศได้รับเอกราช ชีค มูจิบูร์ เราะห์มานได้เป็นนายกรัฐมนตรี โดยวางนโยบายเน้นประชาธิปไตย แยกศาสนาออกจากการเมือง แต่ก็พบกับปัญหาฉ้อราษฎร์บังหลวง และการบริหารแบบเผด็จการ จนกระทั่ง เราะห์มาน ถูกลอบสังหารเมื่อ พ.ศ. 2518 หลังจากนั้น สันนิบาตอวามีไม่เคยได้จัดตั้งรัฐบาลอีกเลย
อาบีจาน
อาบีจาน หรือ อาบิดจาน (อังกฤษและ, "อาบีจ็อง") เป็นเมืองที่ใหญ่ที่สุดและเป็นเมืองหลวงเก่าของประเทศโกตดิวัวร์ (ไอวอรีโคสต์) เป็นศูนย์กลางทางการเงินและธนาคารของประเทศ (ปัจจุบันกรุงยามุสซุโกรเป็นเมืองหลวงอย่างเป็นทางการของประเทศ) มีอุตสาหกรรมผลิตเบียร์ สบู่ ส่งกล้วย โกโก้ กาแฟ เป็นสินค้าออก มีท่าเรือที่สร้างขึ้น ในปี ค.ศ. 1951 และมหาวิทยาลัยซึ่งก่อตั้งขึ้นในปี ค.ศ. 1963 นอกจากนั้นยังเป็นเมืองที่นิยมพูดภาษาฝรั่งเศสมากที่สุดในแอฟริกาตะวันตกอีกด้วย
โยฮัน จูรู
โยฮัน ดานอน จูรู-กบาเจเร (Johan Danon Djourou-Gbadjere) เป็นนักฟุตบอลชาวสวิสเชื้อสายโกตดิวัวร์ (ไอวอรีโคสต์) เกิดเมื่อวันที่ 18 มกราคม ค.ศ. 1987 ในเมืองอาบีจานในโกตดิวัวร์ ปัจจุบันเล่นให้กับสโมสรฟุตบอลอาร์เซนอล เคยเล่นเป็นกองกลางตัวรับที่สโมสรเอตวลการูฌ (Étoile Carouge) สโมสรเก่าก่อนที่จะมาเล่นในตำแหน่งกองหลังตรงกลางเมื่อย้ายมายังอาร์เซนอล บางครั้งมักจะได้ลงเล่นในตำแหน่งฟูลแบ็คอยู่บ่อย ๆ และเคยไปเล่นให้กับเบอร์มิงแฮมซิตีด้วยสัญญายืมตัวโดยเล่นในตำแหน่งกองหลังตรงกลาง
สโมสรฟุตบอลเบอร์มิงแฮมซิตี
สโมสรฟุตบอลเบอร์มิงแฮมซิตี เป็นสโมสรฟุตบอลอาชีพในอังกฤษ ตั้งอยู่ที่เมืองเบอร์มิงแฮม ก่อตั้งขึ้นในปี ค.ศ. 1875 ในชื่อ สมอลล์ ฮีท อัลลิอานซ์ (Small Heath Alliance) ต่อมาเปลี่ยนชื่อเป็น สมอลล์ ฮีต ในปี ค.ศ. 1888 ได้เปลี่ยนเป็นสโมสรฟุตบอลเบอร์มิงแฮมในปี ค.ศ. 1905 และสุดท้ายก็เปลี่ยนมาเป็น สโมสรฟุตบอลเบอร์มิงแฮมซิตี ในปี ค.ศ. 1943 ปัจจุบันเล่นอยู่ในฟุตบอลลีกแชมเปียนชิปของฟุตบอลอังกฤษ
เกียรติประวัติที่สโมสรได้รับ:
Second Division / Division One / The Championship (level 2)
Third Division / Division Two / League One (level 3)
FA Cup
League Cup
Inter-Cities Fairs Cup
Associate Members Cup / Football League Trophy
Birmingham Senior Cup
อินซัมสมอลเวย์
"อินซัมสมอลเวย์" () คือซิงเกิลที่ 4 และซิงเกิลวิทยุสุดท้ายจากอัลบั้ม"มิราเคิล" ของเซลีน ดิออน เผยแพร่เมื่อวันที่ 7 มีนาคม พ.ศ. 2548 ในสหรัฐอเมริกาและแคนาดา
"อินซัมสมอลเวย์" ประพันธ์โดยริชาร์ด เพจ ผู้ประพันธ์เพลง "สลีปไทต์" ในอัลบั้มนี้
เซลีนแสดงเพลง "อินซัมสมอลเวย์" ในการแสดง "อะนิวเดย์..." ระหว่างเดือนธันวาคม พ.ศ. 2547 และเดือนมกราคม พ.ศ. 2548 ซึ่งร้องคู่กับนักร้องแบ็กอัพเสียงของเธอ Barnev Valsaint และแสดงเพลงนี้ในรายการ "เดอะทูไนต์โชว์วิธเจย์ลีโน" () ในเดือนธันวาคม พ.ศ. 2547 พร้อมกับ Valsaint และคณะประสานเสียง นอกจานี้การแสดงเพลงนี้ในมหรสพชุด "อะนิวเดย์..." ยังจัดขึ้นเพื่อหาเงินสมทบช่วยผู้ประสบภัยจากเหตุการณ์แผ่นดินไหวในมหาสมุทรอินเดีย พ.ศ. 2547
ไม่มีมิวสิกวิดีโอ สำหรับเพลงนี้
"อินซัมสมอลเวย์" ขึ้นชาร์ตอันดับสูงสุดที่ 9 ในชาร์ตควิเบกแอร์เพล และยังเป็นที่นิยมในชาร์ตเพลงร่วมสมัย อันดับสูงสุดที่ 14 ในแคนาดา และ 28 ใน สหรัฐอเมริกา
ซิงเกิลซีดี 1 เพลง (สหรัฐอเมริกา)
วูกัช ฟาเบียญสกี
วูกัช ฟาเบียญสกี (; เกิดวันที่ 18 เมษายน ค.ศ. 1985) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับเวสต์แฮมยูไนเต็ด และทีมชาติโปแลนด์
อาร์ม็อง ทราออเร
อาร์ม็อง ทราออเร () เป็นนักฟุตบอลชาวฝรั่งเศสเชื้อสายเซเนกัล เกิดเมื่อวันที่ 8 ตุลาคม ค.ศ. 1989 ในกรุงปารีส ประเทศฝรั่งเศส ปัจจุบันเล่นให้กับสโมสรฟุตบอลควีนส์พาร์กเรนเจอส์ในพรีเมียร์ลีก อังกฤษ ในตำแหน่งแบ็กซ้าย
เชอลุยดีเร
เชอลุยดีเร (, "ฉันจะบอกเขา") คือซิงเกิลจากอัลบั้ม "มิราเคิล" ลำดับที่ 3 เผยแพร่ทางวิทยุเมื่อวันที่ 11 ตุลาคม พ.ศ. 2547 ในฝรั่งเศส และเบลเยี่ยม ประพันธ์โดยชอง-ชาก โกลด์แมน อำนวยการสร้างโดย Erick Benzi เพลงนี้เคยบรรจุในอัลบั้ม"อวีนฟีย์เอกาตร์ตีป" เมื่อปี พ.ศ. 2546 มิวสิกวิดีโออำนวยการสร้างโดย Scott Floyd Lochmus เผยแพร่เมื่อวันที่ 25 ตุลาคม พ.ศ. 2547 ซึ่งเป็นการแสดงถึงขั้นตอนการถ่ายทำหนังสือภาพ "ปาฎิหารย์ : หนังสือเฉลิมฉลองชีวิตใหม่"
ในวันที่ 1 ตุลาคม พ.ศ. 2546 เซลีนบันทึกภาพรายการพิเศษอวีนฟีเยอเอกัตเรอตี ที่โรงแรมซีซ่าร์พาเลซ ในลาส เวกัส
เชอลุยดีเรติดอันดับสูงสุดที่ 11 ในชาร์ต Belgian Wallonie Airplay
น็องซี
น็องซี (, ; ) เป็นเมืองและเทศบาลในแคว้นลอแรน ประเทศฝรั่งเศส น็องซีเป็นเมืองหลวงของจังหวัดเมอร์เตมอแซล
เฮนรี นอร์ริส
เฮนรี นอร์ริส ( เป็นนักธุรกิจชาวอังกฤษ ร่ำรวยมาด้วยการเป็นนักพัฒนาที่ดินในตะวันออกเฉียงใต้ของกรุงลอนดอน เป็นคนที่ค่อนข้างเผด็จการ รูปร่างผอมและไว้หนวด เขายินดีรับคำติชมและคำติเตียน เป็นคนที่มีอิทธิพลสูง โน้มน้าวจิตใจคนเก่ง ได้รับพระราชทานยศในปี 1917 เป็นนายกเทศมนตรีของฟูแลมนาน 7 ปี ถือได้ว่าเป็นผู้หนึ่งที่มีอิทธิพลสูงต่อฟุตบอลลีกสนิทกับสมาชิกของลีกและคณะกรรมการด้านจัดการ โดยเฉพาะประธานลีก “จอห์น แม็คเคนน่า” เมื่อใดที่เขาเสนอเรื่องราวต่าง ๆ มักได้รับการยอมรับเสมอ
นอร์ริส เข้ามาเป็นประธานสโมสรฟุตบอลฟูแลมในปี 1902 และในปี 1903 ฟูแลมได้เลื่อนชั้นขึ้นดิวิชั่น 1 ภายใต้การคุมทีมของ แบร๊ดชอว์ อดีตผู้จัดการทีม"วูลิช อาร์เซน่อล" และได้เป็นแชมป์ดิวิชั่น 1 ในปี 1906 และในปี 1907 ฟูแล่มได้สมัครเข้าร่วมฟุตบอลลีกได้รับคัดเลือกให้อยู่ในลีกด้วยคะแนนเสียงถึง 28 เสียง แทนที่เบอร์ตัน ยูไนเต็ด ด้วยอิทธิพลของเขา
นอร์ริส ทำให้ฟูแล่ม เฟื่องฟูได้อย่างรวดเร็ว นอร์ริส ได้เข้ามาบริหาร"'วูลิช อาร์เซนอล"ในปี ค.ศ. 1910 ซึ่งเป็นช่วงที่สโมสรอยู่ในสภาวะล้มละลายและมีปัญหาทางด้านการเงินอย่างสูง โดยในขณะนั้นเขาได้นั่งเป็นบอร์ดบริหารของสโมสรฟูแล่มควบคู่ไปด้วย
น้ำตกสุนันทา
น้ำตกสุนันทา เป็นน้ำตกขนาดเล็กที่ อุทยานแห่งชาติเขานัน บริเวณอำเภอท่าศาลา จังหวัดนครศรีธรรมราช ห่างจากอำเภอท่าศาลา 30 กม. ครอบคลุมพื้นที่ของอำเภอท่าศาลา อำเภอสิชล และกิ่งอำเภอนบพิตำ นอกจากนี้อุทยานฯ ยังมีอาณาเขตที่ครอบคลุม เขาป่าสงวนแห่งชาติป่าเขานัน และเขตป่าสงวนแห่งชาติป่ากรุงชิงบางส่วน อุทยานฯ แห่งนี้มีเนื้อที่ประมาณ 436 ตรกม. ลักษณะเป็นเทือกเขาสูงสลับซับซ้อน เป็นแนวติดต่อมาจากอุทยานแห่งชาติเขาหลวง เป็นป่าต้นน้ำของคลองหลายสาย การเดินทางจากตัวเมืองใช้เส้นทางหลวงหมายเลข 401 จนข้ามคลองกลายผ่านบ้านสระแก้ว อำเภอท่าศาลา หลักกม.ที่ 110 แล้วเลี้ยวซ้ายเข้าบ้านปากเจา เข้าสู่ที่ทำการอุทยานฯ อีก 15 กม.
น้ำตกสุนันทา เป็นน้ำตกขนาดเล็กที่มีความงดงามตามธรรมชาติ สายน้ำไหลจากหน้าผาชันลงสู่แอ่งน้ำเบื้องล่างและไหลลงสู่ลำคลองกลาย ลำน้ำสายสำคัญในเขตอำเภอท่าศาลา สามารถจัดกิจกรรมล่องแพตามลำน้ำได้ในช่วงฤดูน้ำหลาก
ธงชาติอิหร่าน
ธงชาติสาธารณรัฐอิสลามอิหร่านที่ใช้อยู่ในปัจจุบัน ลักษณะเป็นธงสามสี รูปสี่เหลี่ยมผืนผ้า กว้าง 4 ส่วน ยาว 7 ส่วน ภายในแบ่งเป็นแถบสีเขียว สีขาว และสีแดงตามแนวนอน ความกว้างแต่ละแถบเท่ากัน กลางธงมีรูปตราแผ่นดินสาธารณรัฐอิสลามอิหร่านที่ใช้อยู่ในปัจจุบัน ส่วนที่ถัดจากแถบสีขาวทั้งด้านบนและด้านล่างนั้น มีอักษรอาหรับเป็นข้อความ "อัลลอหุ อักบัร" เรียงซ้ำกันไปตามขอบแถบสีขาว รวม 22 ครั้ง ประกาศใช้ตามกฎหมายเมื่อวันที่ 29 กรกฎาคม พ.ศ. 2523
ธงประจำราชวงศ์แซนด์ มีลักษณะเป็นธงสามเหลี่ยมมุมฉากพื้นขาวขอบเขียว กลางมีตราสิงโตและดวงอาทิตย์สีทอง.
เขาพลายดำ
เขาพลายดำ เป็นภูเขาที่ติดทะเลเป็นรอยต่ออำเภอขนอมและอำเภอสิชล จังหวัดนครศรีธรรมราช ปัจจุบันเป็นที่ตั้งของสถานที่พัฒนาและอนุรักษ์พันธุ์สัตว์ป่าเขาพลายดำ ตั้งอยู่ในตำบลทุ่งใส มีหาดที่สวยงามคือ บริเวณหาดท้องยาง สามารถลงเล่นน้ำได้ เขาพลายดำมีสัตว์ป่าประเภทกินพืชอาศัยอยู่จำนวนหนึ่ง เช่น กวาง กระจง และนกนานาชนิด การเดินทางแยกจากตัวเมืองสิชลไปทางเหนือ ตำบลทุ่งใสประมาณ 12 กม.
การสอบวัดระดับความสามารถทางภาษาญี่ปุ่น
การสอบวัดระดับความสามารถทางภาษาญี่ปุ่น () () เป็นการสอบเพื่อวัดผลและรับรองความสามารถทางภาษาญี่ปุ่นของนักศึกษาต่างชาติที่ศึกษาภาษาญี่ปุ่นภายในและนอกประเทศ ถูกจัดขึ้นครั้งแรกเมื่อปี พ.ศ. 2527 (ค.ศ. 1984) การสอบจะถูกจัดขึ้นในวันอาทิตย์แรกของเดือนธันวาคมในทุก ๆ ปี โดยแบ่งระดับความยากง่ายเป็น 4 ระดับ และมีระดับ 1 เป็นระดับที่มีความยากที่สุด
ปัจจุบันได้มีการเปลี่ยนแปลงการสอบวัดระดับภาษาญี่ปุ่น แบ่งออกเป็น 5 ระดับ ซึ่งจะเริ่มใช้สอบตั้งแต่เดือน กรกฎาคม พ.ศ. 2553 เป็นต้นไป
ในการสอบครั้งที่ 24 ปี พ.ศ. 2550 นั้น ได้มีผู้เข้ารับการสอบกว่า 4 แสน 3 หมื่นคน โดยถูกจัดขึ้นใน 20 จังหวัดทั่วประเทศญี่ปุ่น และ 46 ประเทศ 127 เมืองทั้วโลก
คำศัพท์ดังกล่าวรวมทั้งคันจิ และคำศัพท์แล้ว (ก่อนหน้านี้คือ 文字・語彙)
มณีรัตน์ คำอ้วน
มณีรัตน์ คำอ้วน (ชื่อเล่น: เอ๋; 11 พฤศจิกายน พ.ศ. 2528 — ) เป็นนักแสดงลูกครึ่งไทย-บังกลาเทศซึ่งเกิดและโตในประเทศไทย มีชื่อเสียงจากผลงานภาพยนตร์เรื่อง "เพื่อนสนิท" รับบท "นุ้ย" และจากซิทคอมเรื่อง "เทวดาสาธุ" รับบท "พลอยใส"
มณีรัตน์ คำอ้วน มีชื่อเล่นว่า เอ๋ เกิดเมื่อวันที่ 11 พฤศจิกายน พ.ศ. 2528 เกิดที่จังหวัดสกลนคร เป็นบุตรของโมฮัมเหม็ด ฮุสเซน บิดาชาวบังกลาเทศ กับพยอมศรี ฮุสเซน มารดาชาวไทย เดิมครอบครัวมีฐานะยากจนในจังหวัดร้อยเอ็ด เธอมีพี่สาวหนึ่งคนเกิดในบังกลาเทศชื่อ นฤดี คำอ้วน ซึ่งแยกย้ายกันหลังจากบิดาเสียชีวิต ปัจจุบันเป็นพนักงานต้อนรับบนเครื่องบินของสายการบินแห่งหนึ่ง
มณีรัตน์สำเร็จการศึกษาระดับมัธยมศึกษาที่โรงเรียนขอนแก่นวิทยายน และปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง
ช่วงวัยเด็ก มณีรัตน์และพี่สาวจะช่วยมารดาทำและขายโรตีบนรถเข็น เมื่อมีฐานะขึ้นบิดาจึงทำอาชีพรับเหมาตามต่างจังหวัด แต่ทุกอย่างจึงเปลี่ยนแปลงเมื่อบิดาเสียชีวิต มารดาต้องกลายมาเป็นเสาหลักของครอบครัวแทน เธอจึงต้องกลับมาช่วยมารดาขายโรตีอีกครั้ง ต่อมาเมื่อมารดามีปัญหาด้านสุขภาพ มณีรัตน์จึงออกหางานทำ เบื้องต้นเธอทำงานเป็นพนักงานขายของตามบ้าน, แคชเชียร์ และนักแสดงประกอบ ซึ่งจากการเป็นนักแสดงประกอบนี้เอง ทำให้เธอได้เรียนรู้และมีประสบการณ์เกี่ยวกับการแสดง ซึ่งภายหลังเธอแคสต์ได้ภาพยนตร์เรื่อง "เพื่อนสนิท" และได้รับบทเป็น นุ้ย
แม้มณีรัตน์จะเป็นลูกครึ่งที่มีบิดาเป็นชาวบังกลาเทศ แต่เธอเองกลับคิดว่าเธอแทบไม่มีความเป็นบังกลาเทศหลงเหลืออยู่เลย ""คุณพ่ออยู่ที่นี่ตั้งแต่เด็กและไม่เคยกลับบ้านเลยตั้งแต่หนูจำความได้ คุณพ่อใช้ชีวิตแบบไทยๆ ความเป็นลูกครึ่งในตัวหนูเลยไม่ค่อยมีค่ะ ส่วนเรื่องวัฒนธรรม คุณพ่ออาจจะมีหวง มีข้อบังคับเป็นกฎเกณฑ์ของที่บ้านบ้าง หลัก ๆ ที่ได้รับมาน่าจะเป็นเรื่องอาหารการกิน พ่อชอบกินแกงขมิ้นรสจัด แต่ความเป็นอยู่ก็เป็นแบบไทย ๆ เลยค่ะ"" และครอบครัวของเธอนับถือศาสนาอิสลาม
กูดบาย (เดอะแซดเดสต์เวิร์ด)
"กูดบาย (เดอะแซดเดสต์เวิร์ด) " (, "คำอาลา (คำที่เสียใจที่สุด)") คือซิงเกิลทางการค้าที่ 3 ของเซลีน ดิออน จากอัลบั้ม "อะนิวเดย์แฮสคัม" ออกจำหน่ายเมื่อวันที่ 18 พฤศจิกายน พ.ศ. 2545
เพลงประพันธ์และอำนวยการสร้างโดย Robert John "Mutt" Lange ซึ่งเคยทำงานร่วมกับเซลีนมาแล้วในปี พ.ศ. 2542 ในเพลง "อิฟวอลคู๊ดทอก" และภรรยาของเขา ชาเนีย ทเวน เป็นผู้สร้างเสียงพื้นหลังของบทเพลง
มิวสิกวิดีโอเพลง"กู๊ดบาย (เดอะแซดเดสต์เวิร์ด)" อำนวยการสร้างโดย Chris Applebaum ระหว่างวันที่ 12 - 13 ตุลาคม พ.ศ. 2545 ในปารีส และออกเผยแพร่วันที่ 24 พฤศจิกายน พ.ศ. 2545 ในเดือนเมษายน พ.ศ. 2549 มิวสิกวิดีโอฉบับที่ 2 ได้เผยแพร่บนอินเทอร์เน็ต ซึ่งมีภาพเบื้องหลังที่ไม่เคยเผยแพร่มาก่อน วิดีโอที่ไม่ได้ออกเผยแพร่อย่างเป็นทางการนี้อำนวยการสร้างโดย Chris Applebaum ในเดือนตุลาคม พ.ศ. 2545 เช่นกัน และแสดงถึงภาพเซ็กซี่ของเซลีน ดิออน
เซลีนได้ร้องเพลงนี้ในรายการโทรทัศน์แถบยุโรปหลายรายการ
ซิงเกิลซีดี 2 เพลง (ยุโรป)
ซิงเกิลซีดี 4 เพลง (ยุโรป)
ซิงเกิลซีดี 3 เพลง (สหราชอาณาจักร)
ซิงเกิลซีดี 3 เพลง (สหราชอาณาจักร)
ซิงเกิลเทป 3 เพลง (สหราชอาณาจักร)
วนิลลา (อัลบั้ม)
"Bonus Track"
ป๊อปไลฟ์
ป๊อปไลฟ์
ดมีตรี เมดเวเดฟ
ดมีตรี อะนาตอลเยวิช เมดเวเดฟ (; ) เป็นนายกรัฐมนตรีคนที่ 10 และคนปัจจุบันของสหพันธรัฐรัสเซีย และเขายังเคยดำรงตำแหน่งประธานาธิบดีรัสเซียระหว่างปี 2008 ถึง 2012
เมดเวเดฟเกิดในครอบครัวนักวิชาการของโซเวียตในนครเลนินกราด จบการศึกษาด้วยกฎหมายจากมหาวิทยาลัยเลนินกราดในปี 1987 และสำเร็จปริญญานิพนธ์ในปี 1990 และเข้าทำงานเป็นอาจารย์ในมหาวิทยาลัยที่เขาจบมา ซึ่งปัจจุบันได้เปลี่ยนชื่อเป็นมหาวิทยาลัยเซนต์ปีเตอร์สเบิร์ก เขาสอนในวิชากฎหมายพลเรือนและโรมันจนถึงปี 1999 เขาเริ่มงานการเมืองครั้งแรกในฐานะผู้จักการการเลือกตั้ง และได้เป็นที่ปรึกษานายกเทศมนตรีเซนต์ปีเตอร์สเบิร์ก ซึ่งที่นั่นทำให้เขาได้รู้จักและกลายเป็นเพื่อนกับวลาดีมีร์ ปูติน
ในเดือนพฤศจิกายน 1999 เมดเวเดฟได้เข้าทำงานในฝ่ายบริหารของประธานาธิบดีรัสเซีย และในปี 2000 ได้ดำรงตำแหน่งเป็นรองเสนาธิการเครมลิน ในการเลือกตั้งประธานาธิบดีในปี 2000 เขาได้เป็นฝ่ายหาเสียงของปูติน และในวาระการดำรงตำแหน่งที่สองของประธานาธิบดีปูตินในเดือนพฤศจิกายน 2005 เขาก็ได้รับการแต่งตั้งเป็นรองนายกรัฐมนตรีคนที่หนึ่ง รับผิดชอบฝ่ายสังคมและสวัสดิการ และยังเป็นประธานกรรมการบริษัทก็ซพรอม รัฐวิสาหกิจยักษ์ใหญ่ของรัสเซียอีกด้วย และดำรงตำแหน่งจนถึงปี 2008
เมื่อประธานาธิบดีปูตินดำรงตำแหน่งครบสองวาระในปี 2008 ด้วยข้อจำกัดทางรัฐธรรมนูญทำให้ปูตินตัดสินใจส่งเมดเวเดฟเข้าชิงตำแหน่งประธานาธิบดี ด้วยการสนับสนุนจากฐานเสียงของปูตินทำให้เมดเวเดฟชนะเลือกตั้งด้วยเสียงกว่า 70.28% ของจำนวนผู้ลงคะแนน เมื่อเขาดำรงตำแหน่งประธานาธิบดี เขาก็แต่งตั้งปูตินเป็นนายกรัฐมนตรี ตัวเมดเวเดฟถูกมองว่าเป็นเสมือนหุ่นเชิดของปูติน เมื่อเมดเวเดฟดำรงตำแหน่งครบวาระในปี 2012 ปูตินก็กลับมาลงสมัครชิงตำแหน่งประธานาธิบดีและได้รับเลือกตั้งอีกครั้ง เมื่อปูตินเป็นประธานาธิบดีครั้งที่สองแล้ว ก็ตั้งเมดเวเดฟเป็นนายกรัฐมนตรี จึงถูกสื่อเรียกการเข้ารับตำแหน่งของทั้งสองในครั้งนั้นว่าเป็น "การสลับตำแหน่ง"
เมด อิน ไทยแลนด์ (อัลบั้ม)
เมด อิน ไทยแลนด์ () คือสตูดิโออัลบั้มชุดที่ 5 ของ คาราบาว วางจำหน่ายเมื่อเดือน ธันวาคม พ.ศ. 2527 โดย แกรมมี่ เอ็นเตอร์เทนเมนต์ และ อามีโก้ โดยอัลบั้มชุดนี้ของคาราบาวมีเพลงฮิตเกือบทุกเพลงในอัลบั้ม ได้แก่ "เมด อิน ไทยแลนด์" , "มหาลัย" , "ลูกหิน" , "ลูกแก้ว" , "ราชาเงินผ่อน" , "นางงามตู้กระจก", "เรฟูจี" และ "บัวลอย (ถึกควายทุย ภาค 5)" อัลบั้มนี้เป็นอัลบั้มที่ประสบความสำเร็จมากที่สุดของคาราบาวและเป็นอัลบั้มที่ขายดีที่สุดของประเทศไทย โดยมียอดขายเทปซีดีประมาณ 5 ล้านตลับ/ก๊อปปี้ ซึ่งไม่มีศิลปินทำลายสถิติยอดขายอัลบั้มนี้ได้จนถึงปัจจุบัน อย่างไรก็ตาม อัลบั้มนี้มีเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งแบนห้ามออกอากาศตามโทรทัศน์ช่องต่างๆ คือเพลง "หำเทียม" โดย กบว. ให้เหตุผลว่า "มีคำว่า "หำ" อยู่ในเพลงเต็มไปหมด"
ต่อมาเดือนพฤศจิกายน พ.ศ. 2560 เพลง "มหาลัย" และ "ลูกแก้ว" ก็ถูกคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งห้ามออกอากาศอีก
อิซุมิ มะสึโมะโตะ
อิสุมิ มัตซึโมโต้ () : เป็นนักวาดการ์ตูนญี่ปุ่น (มังงะ)
โดนต์บีอีวัล
"Don't be evil" ("อย่าชั่วร้าย") เป็นคติพจน์อย่างเป็นทางการของบริษัทกูเกิล ตั้งโดยพอล บุชเชต ผู้คิดค้นระบบจีเมล โดยเสนอแนะระหว่างการประชุมในไอเดียของสโลแกนที่มีผลระยะยาว ซึ่งขณะเดียวกันก็กล่าวกระทบกับบริษัทคอมพิวเตอร์อื่นในขณะนั้นที่พยายามครองตลาดแต่เพียงผู้เดียว
กูเกิลเพล็กซ์
กูเกิลเพล็กซ์ () เป็นอาคารสำนักงานใหญ่ของบริษัทกูเกิล ตั้งอยู่ที่เมืองเมาน์เทนวิว รัฐแคลิฟอร์เนีย โดยคำว่ากูเกิลเพลกซ์รวมจากชื่อบริษัท "กูเกิล" รวมกับ "คอมเพล็กซ์" (ในภาษาอังกฤษแปลว่า กลุ่มอาคาร) และขณะเดียวกันเล่นคำกับคำว่า กูกอลเพลกซ์ ที่หมายถึงจำนวนมหาศาล 10
อาคารทั้ง 4 หลังของกูเกิลเพล็กซ์มีเนื้อที่ 47,038 ม² (506,317 ฟุต²) โดยเช่ามาจากซิลิกอนกราฟิกส์ตั้งแต่ปี พ.ศ. 2546 และเมื่อ มิถุนายน 2549 กูเกิลได้ซื้ออาคารจากซิลิกอนกราฟิกส์เป็นจำนวนเงิน 319 ล้านดอลลาร์สหรัฐ
มหาวิทยาลัยแมริแลนด์ คอลเลจพาร์ก
มหาวิทยาลัยแมริแลนด์ คอลเลจพาร์ก () เป็นมหาวิทยาลัยรัฐของสหรัฐอเมริกา ตั้งอยู่ในเมืองคอลเลจพาร์ก รัฐแมริแลนด์ โดยอยู่ไม่ห่างจากวอชิงตัน ดี.ซี. มหาวิทยาลัยก่อตั้งในปี ค.ศ. 1856 มหาวิทยาลัยแมริแลนด์ คอลเลจพาร์ก มักจะรู้จักในชื่อ "มหาวิทยาลัยแมริแลนด์" ปัจจุบัน ณ ปี 2551 มหาวิทยาลัยมีนักศึกษาประมาณ 36,000 คน โดยมีคณาจารย์ 3,700 คน
สัญลักษณ์มหาวิทยาลัยคือ เต่า โดยสีประจำมหาวิทยาลัยคือ สีแดง สีขาว สีดำ และสีทอง
ริวยะ วะกะบะ
ริวยะ วาคาบะ (โรมะจิ : Ryuya Wakaba/ญี่ปุ่น : 若葉 竜也) ชื่อจริงคือ ริวยะ โมกามิ(ญี่ปุ่น : 最上 竜也)เกิดวันเสาร์ที่ 10 มิถุนายน ปี 1989 เป็นนักแสดงชาวญี่ปุ่น อยู่สังกัด flos two ส่วนสูง 173 เซนติเมตร มีพี่น้องซึ่งรวมเขาด้วยทั้งหมด 5 คน
ริวยะ วาคาบะ เกิดที่โตเกียว เลือดกรุ๊ป A เกิดและเติบโตขึ้นมาในครอบครัวของนักแสดงละครเวที นั่นคือศิลปะ "ไทโช เองเกคิ" ซึ่งเขาเคยได้ร่วมแสดงมาบ้าง โดยกลุ่มพี่น้องทั้ง 5 มีชื่อกลุ่มว่า จิบิทามะ ริวยะเริ่มเข้าวงการบันเทิงครั้งแรกเมื่อปี 2002 โดยแสดงละครแนวย้อนยุค หลังจากนั้นก็ได้แสดงละครอีกหลายเรื่อง จนเป็นที่รู้จักมากขึ้น ซึ่งหลังจากนั้น เขาก็ได้ลงสัมภาษณ์นิตยาสาร และถ่ายแบบมาเรื่อยๆ นิสัยโดยส่วนตัวเป็นคนที่เข้ากับคนแปลกหน้าได้ยาก ริวยะมีงานอดิเรกคือ เล่นกีต้าร์ ของสะสมที่ชอบคือ เทียนหอม
วีนัส
วีนัส () อาจหมายถึง
เอียรอส
เอียรอส หรือ เอรอส ( /ˈɪərɒs/ หรือ /ˈɛrɒs/; , "ความปรารถนา") ในเทพปกรณัมกรีก เป็นพระเจ้าแห่งความรัก ภาคโรมัน คือ คิวปิด บางตำนานถือว่าพระองค์เป็นปฐมเทพ ขณะที่บางตำนานว่าพระองค์เป็นพระโอรสของแอโฟรไดที
กลุ่มนิยมแบบก่อนราฟาเอล
กลุ่มนิยมแบบก่อนราฟาเอล () เป็นกลุ่มจิตรกร กวี และนักวิจารณ์ศิลปะของอังกฤษทึ่ก่อตั้งเมื่อปี ค.ศ. 1848 โดยจอห์น เอเวอเรตต์ มิเล, ดานเต เกเบรียล รอสเซ็ตติ และวิลเลียม โฮลแมน ฮันท์
ความประสงค์ของศิลปินกลุ่มนี้คือการปฏิรูปศิลปะโดยการละทิ้งสึ่งที่เห็นว่าเป็นวิธีเขียนแบบจักรกลที่ริเริ่มโดยศิลปินลัทธิแมนเนอริสม์หลังสมัยการเขียนแบบราฟาเอลและมีเกลันเจโล ศิลปินกลุ่มนี้เชื่อว่าการวางรูปแบบของคลาสสิกและของราฟาเอลเป็นการวางได้อย่างสวยงามแต่มาถูกบิดเบือนไปโดยอิทธิพลจากการสอนการเขียนภาพแบบศิลปะสถาบันของสถาบันศิลปะต่าง ๆ ฉะนั้นจึงได้เรียกตนเองว่า "กลุ่มนิยมแบบก่อนราฟาเอล" แนวศิลปะที่กลุ่มนี้มีปฏิกิริยาต่อต้านที่สุดคืออิทธิพลการเขียนภาพของเซอร์โจชัว เรย์โนลด์สผู้ที่เป็นผู้ก่อตั้งราชสถาบันศิลปะ และเรียกเรโนลด์ส ว่า “เซอร์สลอชชัว” (Sir Sloshua) เพราะเชื่อว่าวิธีวาดของโจชัวเลอะเทอะและเป็นการเขียนตามสูตรของการเขียนภาพแบบแมนเนอริสม์ ศิลปินกลุ่มนี้ต้องการกลับไปหาการเขียนที่เต็มไปด้วยรายละเอียด การใช้สีจัด และการวางองค์ประกอบที่ซับซ้อนของสมัยศิลปะเรอเนซองส์ตอนต้นและของศิลปะแบบเฟล็มมิช
กลุ่มนิยมแบบก่อนราฟาเอลถือกันว่าเป็นขบวนการอาวองการ์ดขบวนการแรกของการปฏิรูปศิลปะ ถึงแม้จะไม่เป็นที่ยอมรับเพราะปรัชญาของกลุ่มยังคงยอมรับการวาดแบบจิตรกรรมประวัติศาสตร์ และเป็นศิลปะเลียนแบบ หรือเลียนแบบธรรมชาติซึ่งเป็นหัวใจของปรัชญา แต่อย่างไรก็ตามกลุ่มนิยมแบบก่อนราฟาเอลก็ยังถือตนเองว่าเป็นขบวนการปฏิรูปและได้สร้างศิลปะที่มีเอกลักษณ์เป็นของตนเอง
เตลังคานาประชาสมิติ
เตลังคานาประชาสมิติ (; ) เป็นพรรคการเมืองในรัฐอันธรประเทศ ต่อสู้เพื่อการตั้งรัฐเตลังคานา ก่อตั้งพรรคเมื่อ พ.ศ. 2512 ผู้นำพรรคคนแรกคือ เมทัน โมหัน เตลังคานาประชาสมิติ มีส่วนเกี่ยวข้องกับความวุ่นวายในเตลังคานาเมื่อ 6 เมษายน พ.ศ. 2512 เตลังคานาประชาสมิติได้จัดการชุมนุมในเมืองไฮเดอราบาด ตำรวจได้จุดไฟเผาในขณะชุมนุม ทำให้มีผู้เสียชีวิต 50 คน ส่วนใหญ่เป็นนักศึกษา
การเลือกตั้งใน พ.ศ. 2514 เตลังคานาประชาสมิติได้ที่นั่งในโลกสภา 10 จาก 11 ที่นั่งในเตลังคานา ต่อมาในเดือนกันยายน พ.ศ. 2514 พรรคได้รวมเข้ากับพรรคคองเกรสและความวุ่นวายในเตลังคานาได้ระงับไปชั่วคราว
แนวร่วมเตลังคนราษฏรสัธนะ
แนวร่วมเตลังคนราษฏรสัธนะ () เป็นแนวร่วมที่เรียกร้องให้มีการจัดตั้งรัฐเตลังคนะแยกจากรัฐอันธรประเทศในอินเดีย ก่อตั้งก่อนการเลือกตั้ง พ.ศ. 2547 สมาชิกส่วนใหญ่ของกลุ่มมาจากพรรคเตลังคนะ ราษฏระ พรรคเตลังคนะ ชนตะ และพรรคคอมมิวนิสต์เตลังคนะ ผู้นำกลุ่มคือกตกัม มรูถยุนชายัม โดยมี จี อินไนอะห์เป็นผู้นำร่วม
พรรคเตลังคานาราษฎระ
พรรคเตลังคานาราษฏระ หรือ พรรคแห่งชาติเตลังคานา () เป็นพรรคการเมืองที่เรียกร้องให้มีการจัดตั้งรัฐเตลังคานาแยกจากรัฐอันธรประเทศในอินเดีย ก่อตั้งในไฮเดอราบาดเมื่อ 11 ตุลาคม พ.ศ. 2545 โดยคาเท อินนา เรดดี หรือ จี อินไนอะห์ ซึ่งเคยเป็นเลขาธิการทั่วไปของพรรคเตลังคานาราษฏระ สมิถิ หัวหน้ากลุ่มคือ เอ อาร์ ราเมศ กุมาร ธงประจำกลุ่มเป็นธงสีเขียว มีรูปแผนที่ของเตลังคานาสีขาวอยู่ตรงกลาง
ก่อนการเลือกตั้งใน พ.ศ. 2547 พรรคเข้าร่วมกับแนวร่วมเตลังคานาราษฏระ สธนะ หลังการแตกสลายลงอย่างกะทันหันของพรรคหลังการเลือกตั้ง พ.ศ. 2547 จี อินไนอะห์ ถูกกล่าวหาว่ามีส่วนเกี่ยวข้องกับการวางระเบิดโดยกองกำลังปลดปล่อยเตลังคานาในเดือนพฤศจิกายน พ.ศ. 2547
พรรคชัยเตลังคานา
พรรคชัยเตลังคานา (Jai Telangana Party) เป็นพรรคการเมืองในรัฐอันธรประเทศ ประเทศอินเดีย ก่อตั้งเมื่อ พ.ศ. 2541 เป็นส่วนหนึ่งของ ราษฏริยชันตทัล ในการเลือกตั้ง พ.ศ. 2541 จุดมุ่งหมายของพรรคเพื่อแยกรัฐเตลังคานาออกจากรัฐอันธรประเทศ
ผู้ก่อตั้งพรรคคือ พี อินทรา เรดดี ซึ่งเคยทำงานกับพรรคเตลุกุเทเสมมาก่อน ต่อมาจึงได้ชักชวนลักษมี ปาราวตีและกลุ่มของเธอมาตั้งพรรคชัยเตลังคานา หลังการเลือกตั้ง พ.ศ. 2541 พรรคชัย เตลังคานาได้รวมเข้ากับพรรคคองเกรส ส่วนเรดดีเสียชีวิตด้วยอุบัติเหตุทางรถยนต์เมื่อ พ.ศ. 2543
แนวร่วมสมาพันธ์กู้ชาติ
แนวร่วมสมาพันธ์กู้ชาติ () เป็นกลุ่มที่ก่อความรุนแรงในรัฐมณีปุระทางตะวันออกเฉียงเหนือของอินเดีย เพื่อเรียกร้องเอกราชให้รัฐมณีปุระ ก่อตั้งเมื่อ 24 พฤศจิกายน พ.ศ. 2507 ผู้นำกลุ่มคือ กาลาลุง กาเมย โดยมีทันโคเปา สิงสิต เป็นรองหัวหน้า และอรัมบัม ซาเมเรนทรา เป็นเลขาธิการทั่วไป
แนวร่วมสหชาติ
แนวร่วมสหชาติ () เป็นพรรคการเมืองในอัฟกานิสถาน
ก่อตั้งเมื่อ 13 มีนาคม พ.ศ. 2550 โดยมีพื้นฐานมาจากกลุ่มที่เคยร่วมมือกันต่อต้านโซเวียต และกลุ่มที่มีความแตกต่างทางด้านสังคม เผ่าพันธุ์ .หัวหน้าพรรคคืออดีตประธานาธิบดี บูรานุดดีน รับบานี สมาชิกพรรคส่วนใหญ่มาจากกลุ่มที่เคยสังกัดในพันธมิตรฝ่ายเหนือ จุดมุ่งหมายของพรรคคือสร้างความเป็นเอกภาพในอัฟกานิสถานและเข้าร่วมในการเลือกตั้งที่จัดตั้งขึ้นในประเทศ ขนาดที่แท้จริงของพรรคไม่แน่นอน แต่เชื่อว่าคุมเสียงสนับสนุนในสภาได้ราว 40%
พรรคประชาชนกามตาปุร
พรรคประชาชนกามตาปุร () เป็นพรรคการเมืองในภาคเหนือของรัฐเบงกอลตะวันตก ประเทศอินเดีย ก่อตั้งเมื่อ เดือนมกราคม พ.ศ. 2539 โดย อตุล รอย พรรคนี้ทำงานในหมู่ชาวราชพังสี โดยต้องการตั้งรัฐกามตาปุรและยอมให้ใช้ภาษาราชพังสีเป็นภาษาราชการต่างหาก
พรรคประชาชนกามตาปุรเป็นหน่วยงานทางการเมืองของกลุ่มก่อการร้ายคือองค์กรปลดปล่อยกามตาปุร หน่วยงานด้านนักศึกษาคือสหภาพนักศึกษากามตาปุรทั้งมวล ส่วนหน่วยงานด้านผู้หญิงคือกลุ่มสิทธิสตรีกามตาปุร ในฤดูใบไม้ผลิ พ.ศ. 2546 มีการเปลี่ยนแปลงผู้นำโดย นิขิล รอยขึ้นมาเป็นผู้นำแทน ในการเลือกตั้ง พ.ศ. 2547 พรรครวมตัวเป็นแนวร่วมกับฌารขัณฑ์ มุกติ โมร์ฉา
อุยเอี๋ยน
อุยเอี๋ยน (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลแห่งจ๊กก๊กรูปร่างสูงใหญ่ ชื่อรองบุ้นเตีย () ใช้ง้าวคู่เป็นอาวุธ ปรากฏบทบาทครั้งแรกที่เมืองเกงจิ๋ว เมื่อเล่าปี่ได้อพยพราษฎรจากซินเอี๋ยและอ้วนเสียข้ามน้ำมาจากการตามล่าของโจโฉขอให้ชาวบ้านอยู่ในเมืองด้วย พวกทหารและเสนาธิการจะแยกไปทันที แต่ชัวมอที่บังคับเล่าจ๋องอยู่ไม่ยอมเปิดประตูให้ อุยเอี๋ยนซึ่งเป็นทหารเกงจิ๋วกลับนำทหารส่วนหนึ่งมาเปิดประตูให้เล่าปี่ยกเข้าเมือง แต่บุนเพ่งแม่ทัพคนหนึ่งของเกงจิ๋วได้ออกมาขัดขวาง พร้อมด่าว่า เจ้าจะเป็นกบฏหรือ อุยเอี๋ยนกับบุนเพ่งจึงได้สู้กัน เล่าปี่อนาถใจที่เห็นทั้งคู่มาสู้กันเอง จึงยกทัพแยกไป
อุยเอี๋ยนมาสวามิภักดิ์เล่าปี่อีกครั้ง เมื่อครั้งที่ ฮองตง รบกับ กวนอู ตัวฮองตงแกล้งยิงเกาทัณฑ์พลาดเพื่อทดแทนบุญคุณกวนอู แต่กลับทำให้เจ้าเมืองคิดว่า ฮองตง เอาใจออกห่างจึงสังให้ประหารฮองตง ทำให้อุยเอี๋ยนไม่พอใจ นำพาทหารจับเจ้าเมืองฆ่า แล้วสวามิภักดิ์ต่อเล่าปี่ ซึ่งการมาสวามิภักดิ์ครั้งนี้ ทำให้ขงเบ้งไม่พอใจสั่งประหารอุยเอี๋ยน เพราะขงเบ้งคิดว่า "เป็นบ่าวกินข้าวนาย แต่ฆ่านาย เลี้ยงไว้จะเป็นภัย" แต่เล่าปี่ได้ห้ามไว้เพราะต้องการจะได้คนมีฝีมือมาใช้งาน แม้อุยเอี๋ยนจะมีฝีมือในการรบแต่ก็ไม่เคยเป็นที่วางใจเลยของขงเบ้ง ทั้งคู่มักโต้เถียงกันประจำในทางวางกลยุทธ์ และขงเบ้งมักให้หน้าที่อุยเอี๋ยนเป็นรองขุนพลคนอื่น ๆ เสมอ ๆ โดยเฉพาะตอนที่ยกทัพลงใต้ปราบเบ้งเฮ็ก ยังความไม่พอใจแก่อุยเอี๋ยนมาก แต่ยังไม่กล้าทำอะไรเพราะเกรงในสติปัญญาและบารมีของขงเบ้ง
เมื่อถึงคราวขงเบ้งทำพิธีต่อชะตาอายุตนเอง ในคืนวันที่ 7 พิธีจวนจะสำเร็จแล้ว หากตะเกียงไฟไม่ดับไปเสียก่อน สุมาอี้ได้ใช้ให้กองสอดแนมแสร้งทำว่าจะโจมตี ก็เป็นอุยเอี๋ยนที่วิ่งทะเล่อทะล่าเข้ามารายงานในกระโจม เป็นเหตุให้ลมพัดตะเกียงดับทันที เกียงอุยโมโหอุยเอี๋ยนมาก ชักกระบี่จะสังหารทันที แต่ขงเบ้งห้ามไว้ โดยบอกว่า เป็นชะตาข้าพเจ้าเอง ไม่เกี่ยวกับอุยเอี๋ยนหรอก ก่อนขงเบ้งจะตาย ได้สั่งเสียไว้หลายอย่าง และกล่าวกับหลายบุคคลว่า เมื่อเราตายไปแล้ว อุยเอี๋ยนจะเป็นกบฏ และได้วางแผนให้ที่จะกำจัดอุยเอี๋ยน โดยขณะที่ทัพจ๊กยกกลับเสฉวนนั้น เกียงอุยบอกว่า ขงเบ้งให้อุยเอี๋ยนเป็นกองหลัง ยังความไม่พอใจแก่อุยเอี๋ยนมาก จึงประกาศไม่เข้าร่วมกับทัพจ๊กอีกต่อไป โดยมีม้าต้ายแสร้งทำเป็นแนวร่วมด้วย อุยเอี๋ยนนำกำลังทหารทั้งหมดมาล้อม หมายจะตีเมืองฮันต๋ง เมื่อถึงเมืองก็พบ เกียงอุย และเต่งหงีเฝ้าเมืองอยู่ ทั้งสองได้อ่านจดหมายที่ขงเบ้งทิ้งไว้ก่อนตายและได้บอกกับอุยเอี๋ยนว่า "หากเจ้าเงยหน้าขึ้นฟ้าแล้วตะโกนว่า ผู้ใครกล้าฆ่าข้า 3 รอบ แล้วเจ้าไม่ตายก็ถือว่าเจ้าเป็นคนที่แน่จริง เราจะเปิดประตูยกเมืองให้แก่เจ้าทันที" เมื่อได้ทีอุยเอี๋ยนแหงนหน้าตะโกนขึ้นฟ้าด้วยความคะนอง 3 ครั้งว่า "ผู้ใดจะฆ่าข้า" ทันใดนั้น ม้าต้ายก็ที่ขี่ม้าขนาบข้างอุยเอี๋ยนตามแผนของขงเบ้งและตะโกนจากด้านข้างของอุยเอี๋ยนว่า "ข้าผู้มีฝีมือนี้ล่ะ ฆ่าเจ้า" อุยเอี๋ยนได้ยินแล้วก็ตกใจทำอะไรไม่ถูก ถูกม้าต้ายฟันคอขาดทันที
ฮันเหียน เจ้าเมืองเตียงสา
อาร์ชดัชเชสมาเรีย คลีเมนติน่าแห่งออสเตรีย
อาร์ชดัชเชสมาเรีย คลีเมนติน่าแห่งออสเตรีย (en.: Archduchess Maria Clemantina of Austria, de.: Erzherzogin Maria Klementine von Österreich) (พระนามเต็ม: มาเรีย คลีเมนติน่า ฟรานซิสก้า โจเซฟ่า, Maria Clementina Francisca Josepha von Habsburg-Lorraine (de Bourbon) ) ทรงเป็นอาร์ชดัชเชสแห่งออสเตรีย และทรงเป็นเจ้าฟ้าหญิงแห่งทู ซิชิลีส์ และดำรงพระราชอิสริยยศ เจ้าหญิงแห่งซาร์เลอโน (Princess of Salerno) หลังจากการอภิเษกสมรส
อาร์ชดัชเชสมาเรีย คลีเมนติน่า ประสูติเมื่อวันที่ 1 มีนาคม พ.ศ. 2341 ณ กรุงเวียนนา ประเทศออสเตรีย เป็นพระราชธิดาองค์ที่ 5 และพระราชบุตรองค์ที่ 6 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งทู ซิชิลีส์ เมื่อทรงพระเยาว์นั้น พระองค์ และพระเชษภัคินี พระเชษฐา พระอนุชา และพระขนิษฐา ทรงต้องเผชิญกับโรคร้าย ซึ่งเกิดจากการที่อภิเษกสมรสในหมู่เครือญาติกัน ทำให้เกิดผลกระทบแทรกซ้อนในร่างกาย ทำให้อาร์ชดยุก และอาร์ชดัชเชสรอดพระชนม์ชีพเพียง 5 พระองค์เท่านั้น แต่ที่รอดมา ส่วนใหญ่จะมีพระวรกายไม่ครบ 32 ประการ หรือเป็นโรคแทรกซ้อนตามมา เช่น สมเด็จพระจักรพรรดิเฟอร์ดินานด์ พระเชษฐาทรงเป็นโรคลมบ้าหมู ทำให้เป็นอุปสรรคในการครองราชย์ จึงต้อมทรงสละราชสมบัติ อาร์ชดัชเชสมาเรีย แอนนา พระขนิษฐา ทรงมีสติปัญญาเหมือนยังทรงพระเยาว์ อาร์ชดัชเชสมารี หลุยส์ พระเชษฐภัคินี และอาร์ชดยุกฟรานซ์ คาร์ล พระอนุชา มีพระหทัยไม่ปกติ ส่วนพระองค์อื่นๆสิ้นพระชนม์หมด มีแต่พระองค์และอาร์ชดัชเชสมาเรีย ลีโอโพลดิน่า พระเชษฐภัคินีเท่านั้น ที่มีพระวรกายสมบูรณ์ครบถ้วนทุกประการ
อาร์ชดัชเชสมาเรีย คลีเมนติน่า ทรงอภิเษกสมรสกับพระมาตุลาแท้ๆของพระองค์ เจ้าชายลีโอโพลโด้แห่งทู ซิชิลีส์ เจ้าชายแห่งซาเลอโน พระราชโอรสองค์สุดท้องของสมเด็จพระราธิบดีเฟอร์ดินานด์ที่ 1 แห่งทู ซิชิลีส์ และเป็นพระอนุชาแท้ๆในเจ้าหญิงมาเรีย เทเรซ่า พระมารดาของอาร์ชดัชเชสมาเรีย คลีเมนติน่าอีกด้วย ทั้ง 2 พระองค์ทรงอภิเษกสมรสเมื่อวันที่ 28 กรกฎาคม พ.ศ. 2359 ณ พระราชวังเชินบรุนน์ กรุงเวียนนา ประเทศออสเตรีย ทั้ง 2 พระองค์มีพระธิดา 1 พระองค์และพระโอรสอีก 1 พระองค์ ดังนี้...เจ้าหญิงมาเรีย คลีเมนติน่าสิ้นพระชนม์เมื่อวันที่ 3 กันยายน พ.ศ. 2424 ณ พระตำหนักชานติลี ประเทศฝรั่งเศส สิริพระชันษาได้ 83 ชันษา
ซ่งอี้จื้อ
ซ่งอี้จื้อ เป็นตัวละครจากวรรณกรรมเรื่อง "มังกรคู่สู้สิบทิศ" เป็นบุตรสาวคนเล็กของดาบสวรรค์ซ่งเซวียแห่งตระกูลขุนนางชั้นสูงแซ่ซ่ง มีหน้าตาสวยงาม นิสัยแข็งกร้าว แต่เป็นจิตใจอ่อนไหว รังเกียจสงคราม ไม่ต้องการให้ตระกูลขุนนางชั้นสูงแซ่ซ่ง ม้วนตัวเข้าสู่วังวนแห่งการช่วงชิงสงคราม รู้จักกับโค่วจงโดยบังเอิญที่เมืองหยงหยาง ภายหลังที่โค่วจงได้ช่วยหลี่ซื่อหมิน รวบรวมประเทศเป็นปึกแผ่น หลังเหตุเปลี่ยนแปลงที่ประตูเสียนอู่ ทั้งคู่ก็ได้อยู่ครองรักด้วยกัน
ม้าเจ๊ก
ม้าเจ๊ก (; ; ค.ศ. 190 — ค.ศ. 228 ) เป็นหนึ่งในที่ปรึกษาหรือกุนซือและแม่ทัพคนหนึ่งของจ๊กก๊ก
ม้าเจ๊กเป็นกุนซือและแม่ทัพหนุ่มที่ติดตามขงเบ้งมานาน เป็นน้องชายของม้าเลี้ยง ช่วยขงเบ้งวางแผนการรบมีความชอบหลายครั้ง เป็นผู้ที่หลังศึกเซ็กเพ็ก เมื่อโจโฉแตกพ่ายทัพง่อก๊กของจิวยี่แล้ว ขงเบ้งได้ถามถึงสถานการณ์ที่จะเกิดขึ้นภายภาคหน้ากับม้าเจ๊ก ม้าเจ๊กสามารถตอบได้อย่างตรงใจขงเบ้ง ขงเบ้งถึงกับกล่าวยกย่องว่า ท่านทำให้ข้าพเจ้าทึ่ง แต่เป็นผู้ที่ก่อนพระเจ้าเล่าปี่จะสิ้นพระชนม์ได้ถามขงเบ้งว่า ท่านว่า ม้าเจ๊กผู้นี้ท่านเห็นเป็นเช่นไร ขงเบ้งตอบว่า เป็นคนที่อัจฉริยะที่สุดในโลก แต่พระเจ้าเล่าปี่ไม่เห็นด้วยและเตือนขงเบ้งว่า ม้าเจ๊ก เป็นคนที่พูดจาใหญ่โตเกินจริง ให้ทำงานใหญ่ไม่ได้ ให้พึงระวัง
ม้าเจ๊กเป็นผู้ที่แนะนำขงเบ้งว่าเมื่อจับตัวเบ้งเฮ็กแล้วให้ปล่อยตัวทุกครั้ง จนสามารถเอาชนะใจเบ้งเฮ็กและชาวเผ่าม่าน และม้าเจ๊กผู้นี้ยังเป็นผู้คิดอุบายที่จะยุยงพระเจ้าโจยอยให้ระแวงสุมาอี้จนสุมาอี้ถูกปลดจากตำแหน่งไปพักใหญ่ ก่อนที่จะได้คืนตำแหน่งในเวลาต่อมา
เมื่อครั้งที่ขงเบ้งนำทัพบุกกิสาน ม้าเจ๊กต้องการสร้างความชอบจึงอาสาไปรักษาเมืองเกเต๋งซึ่งเป็นจุดยุทธศาสตร์สำคัญ โดยเอาชีวิตของตนเองเป็นประกัน ซึ่งก่อนออกรบขงเบ้งกำชับให้ม้าเจ๊กตั้งค่ายคร่อมทางเข้าเมืองเกเต๋ง แต่ม้าเจ๊กไม่ฟังคำขงเบ้งถือตัวเองว่าชำนาญพิชัยสงคราม เลยถูกสุมาอี้ตัดทางลำเลียงน้ำ และจุดไฟเผาทำให้แตกพ่ายเสียเมืองเกเต็ง จึงถูกขงเบ้งสั่งประหาร เมื่อได้ประหารไปแล้ว ขงเบ้งร่ำไห้ บรรดาขุนนางและนายทหารปลอบขงเบ้งว่า ท่านอย่าได้เสียใจไปเลย คนทำผิดถูกประหารก็เห็นชอบแล้ว ขงเบ้งตอบว่า ข้าพเจ้ามิได้เสียใจที่ประหารม้าเจ๊ก แต่เสียใจตัวเองที่ครั้งพระเจ้าเล่าปี่ก่อนสวรรคตได้เตือนถึงเรื่องม้าเจ๊กแล้ว แต่ตนไม่ฟังเอง จึงเสียการใหญ่ จากนั้นจึงได้ขอพระราชทานเงินเลี้ยงดูครอบครัวม้าเจ็กไปตลอดชีพ และทูลขอพระเจ้าเล่าเสี้ยนลดตำแหน่งตัวเองลง 3 ขั้น เพื่อเป็นการลงโทษ แต่ก็ยังคงกุมอำนาจทางการสั่งการอยู่
พันกร บุณยะจินดา
พันกร บุณยะจินดา เกิดเมื่อวันที่ 26 มีนาคม พ.ศ. 2522 เป็นนักร้องชาวไทย
พันกรเป็นลูกชายของ พลตำรวจเอก พจน์ บุณยะจินดา อดีตอธิบดีกรมตำรวจ กับ คุณหญิงกอแก้ว บุณยะจินดา และมีพี่สาวอีก 2 คนคือ ดวงพร บุณยะจินดา กับ พอฤทัย บุณยะจินดา เข้าศึกษาระดับชั้นอนุบาลที่ อนุบาลจุไรรัตน์ จากนั้นจึงขึ้นชั้นประถมศึกษาที่โรงเรียนจิตรลดา จนกระทั่งถึงชั้นประถมศึกษาปีที่ 5 ได้ย้ายไปเรียนต่อที่ประเทศอังกฤษ ได้เข้าศึกษา ระดับชั้นไฮสคูล (โรงเรียนมัธยมศึกษา) ที่โรงเรียนประจำแบรดฟิลด์คอลเลจ พอจบไปศึกษาทางด้านโฆษณาที่ฟีนิกซ์คอลเลจ รัฐแอริโซนา สหรัฐอเมริกา แต่เรียนได้เพียง 2 ปี ก็ขอดร็อปไว้เพื่อทำเรื่องขอย้ายไปเรียนต่อที่มหาวิทยาลัยรัฐแอริโซนา
ในช่วงที่ดร็อปเรียน ดังมีโอกาสบินกลับมาที่ประเทศไทย และได้ไปลองแคสติ้งจนได้เซ็นสัญญาเข้าเป็นนักร้องในสังกัด อาร์เอส โปรโมชั่น และทำงานออกอัลบั้มเพลงชุดแรกในชื่อ "ดัง พันกร (Dunk)" ในวันที่ 12 กุมภาพันธ์ 2542 และตามมาด้วยอัลบั้มชุดที่ 2 "Voice of Dunk" ในวันที่ 4 พฤศจิกายน 2542 และอัลบั้มชุดที่ 3 ในชื่อ "ABSOLUTE DUNK" ในวันที่ 21 พฤศจิกายน 2543 หลังจากนั้นได้กลับไปศึกษาต่อระดับปริญญาตรีที่สหรัฐอเมริกาและอังกฤษ
ระหว่างการศึกษา ดังได้กลับมาออกอัลบั้มชุดที่ 4 "DUNK FIRE" เมื่อวันที่ 16 ตุลาคม 2545 และเมื่อจบการศึกษาอย่างเป็นทางการ (ด้านการบริหารธุรกิจระหว่างประเทศ) จาก American Intercontinental University (AIU) ดัง พันกร ก็ได้มีผลงานต่อเนื่องมา เริ่มจากอัลบั้ม "DUNK Out of Control" ในปี พ.ศ. 2547, "Metro Sexual" ในปี พ.ศ. 2548, "Dunk Hi-Soul" ในปี พ.ศ. 2550 และมาถึงอัลบั้มสุดท้ายในสังกัดอาร์เอสกับ "DUNK TIME WALKER" ในปี พ.ศ. 2551
ปัจจุบัน หลังจากหมดสัญญากับทางอาร์เอส ดังก็ได้ร่วมกับพี่สาว (ดาว พอฤทัย ณรงค์เดช) ตั้งค่ายตัวเองขึ้นมาชื่อ Revol Music Creation ในเครือของ KPN Music and Entertainment Co., Ltd. ซึ่งเป็นค่ายของพี่สาวดังเอง พร้อมทั้งเปิดตัวอัลบั้มใหม่ประเดิมค่ายใหม่ของตัวเองชื่ออัลบั้ม "The Famous Five A Tribute to Hydra" ในปี พ.ศ. 2552 ซึ่งเป็นการนำเพลงเก่าของไฮดรากลับมาทำใหม่ โดยได้ชักชวนศิลปิน เช่น บุรินทร์ บุญวิสุทธิ์, โมเดิร์นด็อก, ETC., อ้อม สุนิสา มาร่วมในอัลบั้มนี้ด้วย ตามมาด้วยอัลบั้มเดี่ยวของตัวเอง Dunk Revolution ในปีพ.ศ. 2553 และ Dunk 16Again ในปีพ.ศ. 2558
"Double Pack Album 22 เพลง (Funista & 16 Again)" (พ.ศ. 2558)
30 กันยายน 2558
3 ธันวาคม 2558
3 พฤษภาคม 2559
6 สิงหาคม 2560
รักแท้ เพื่อนแท้
รอวันฉันรักเธอ
เจ็บอยู่กับฉัน...(ให้ฝันอยู่กับเธอ)
ไอโดรฟออลไนต์
"ไอโดรฟออลไนต์" () เป็นผลงานการประพันธ์ของ Billy Steinberg และ Tom Kelly เพื่อรอย ออบินสัน รอยบันทึกเสียงเพลงนี้คนแรกในปี พ.ศ. 2530 แต่ไม่ได้ออกจำหน่ายจนกระทั่ง พ.ศ. 2535 เพลงนี้ได้ขึ้นสู่เพลงยอดนิยม 10 อันดับแรกของซินดี ลอเปอร์ เพลงนี้ได้นำมาขับร้องใหม่หลายครั้ง อาทิ โดย Pinmonkey (พ.ศ. 2545) และเซลีน ดิออน (พ.ศ. 2546)
"ไอโดรฟออลไนต์" ขับร้องโดยซินดี ลอเปอร์ เป็นเพลงในอัลบั้มที่ 3 "อะไนต์ทูรีเมมเบอร์" ซินดีกล่าวว่าเธอต้องการร้องเพลงนี้เพราะเธอชอบแนวความคิดที่ว่า "การเคลื่อนไหวของผู้หญิง, การควบคุมของผู้หญิง" เพลงนี้ติดอันดับยอดนิยม 10 อันดับแรกในสหรัฐอเมริกา (เพลงสุดท้ายของเธอที่ติดอันดับยอดนิยม 40 อันดับในสหรัฐอเมริกาในปัจจุบัน) ขึ้นสู่อันดับที่ 6 ในชาร์ตเพลงนิยม 100 เพลงบิลบอร์ด ซิงเกิลได้สถานะทองคำโดย RIAA
ฉบับรีมิกซ์อย่างเป็นทางการมีเพียงฉบับเดียวคือ "Jungle mix"
มิวสิกวิดีโอเพลง "ไอโดรฟออลไนต์" อำนวยการสร้างโดย Scott Kalvert และซินดี ลอเปอร์ นำโดยภาพในรถโบราณ และลักษณะของซินดีในมิวสิกวิดีโอเป็นนักเต้นอย่างบ้าคลั่ง มิวสิกวิดีโอมากมายมีโครงการที่จะแสดงรูปร่างเปลือกของซินดี ทำให้เกิดการต่อต้าน เพราะภาพเกี่ยวกับเพศ และสภาพเปลือยกาย
ในปี พ.ศ. 2536 Jeff Lynne รีมิกว์เพลงของรอยที่บันทึกในปี พ.ศ. 2530 สำหรับอัลบั้ม "คิงทูฮาร์ต" ออกจำหน่ายในปี พ.ศ. 2536 โดยค่ายเวอร์จิน เพลงนี้ได้รับความนิยมในสหราชอาณาจักร ขึ้นสู่อันดับที่ 7 ในชาร์ตแห่งชาติ
มิวสิกวิดีโอนำโดย Jason Priestley และ Jennifer Connelly บางช่วงวิดีโอมีความรวบรัดเกินไป ประกอบด้วยภาพของนักแสดง 2 คน เคลื่อนไหวและจูบกัน 
"ไอโดรฟออลไนต์" บันทึกเสียงโดยเซลีน ดิออน บรรจุในอัลบั้ม "วันฮาร์ต" ออกจำหน่ายทางการค้าเมื่อวันที่ 3 มีนาคม พ.ศ. 2546
เพลงนี้ใช้ในการโปรโมตในโฆษณารถยนต์ไครซ์เลอร์ 
มิวสิกวิดีโอเพลง "ไอโดรฟออลไนต์" อำนวยการสร้างโดย Peter Arnell เผยแพร่เมื่อวันที่ 26 กุมภาพันธ์ พ.ศ. 2546 บรรจุในซิงเกิลดับเบิลเอไซด์ ในซิงเกิล "วันฮาร์ต"
เพลงนี้ประสบความสำเร็จทางการค้า ขึ้นสู่อันดับ 1 ระยะเวลา 5 สัปดาห์ในแคนาดา และขึ้นชาร์ตกว่า 1 สัปดาห์ในเบลเยี่ยม และสวีเดน เป็นเพลงที่ 3 ของเซลีนที่ขึ้นชาร์ตแอร์เพล และเพลงยอดนิยม 100 เพลงชาร์ตบิลบอร์ด อันดับสูงสุดที่ 45 (บิลบอร์ดที่ 46) ซิงเกิลทางการค้าออกจำหน่าย 5 เดือนถัดมา (100 ซิงเกิลขายดี ที่ 26)
"ไอโดรฟออลไนต์" ได้รับพลาตตินัมในเบลเยี่ยม (50,000 แผ่น) และโกลด์ในออสเตรเลีย (35,000 แผ่น) และตามรายงานของ Nielsen SoundScan ซิงเกิลขายได้มากกว่า 51,000 แผ่นในสหรัฐอเมริกา
เซลีน แสดงเพลงนี้ในในมหรสพ"อะนิวเดย์..." และบรรจุในอัลบั้ม "อะนิวเดย์... ไลฟ์อินลาสเวกัส" ในปี พ.ศ. 2547
ซิงเกิลทางการค้าสองเพลง (ยุโรป)
ซิงเกิลทางการค้าสามเพลง (ยุโรป)ซิงเกิลทางการค้าสี่เพลง (ฝรั่งเศส)ซิงเกิลทางการค้าสี่เพลง (ออสเตรีย)ซิงเกิลทางการค้าสี่เพลง (สหราชอาณาจักร)ซิงเกิลทางการค้าสี่เพลง (สหราชอาณาจักร)ซิงเกิลทางการค้าสองเพลง (สหรัฐอเมริกา)
เพลงแบบครันทรี่ ขับร้องโดยพินมังกี้ ซึ่งนำมาร้องใหม่ในอัลของพวกเขาในปี พ.ศ. 2546 ออกเผยแพร่ต้นปี พ.ศ. 2546 ขึ้ยอันดับ 36 ชาร์ตซิงเกิลเพลงครันทรี่ยอดนิยม
อาร์ชดัชเชสมาเรีย คาโรลีเนอแห่งออสเตรีย
อาร์ชดัชเชสมารี แคโรไลน์แห่งออสเตรีย (en.: Archduchess Marie Caroline of Austria, de.: Erzherzogin Marie Karoline von Österreich) (พระนามเต็ม: มารี แคโรไลน์ เฟอร์ดินานด์ เธเรเซีย โจเซฟิน เดเมเทรีย, Marie Caroline Ferdinande Theresia Josephine Demetria von Habsburg-Lorraine (von Wettin)) ทรงเป็นอาร์ชดัชเชสแห่งออสเตรีย และทรงเป็นเจ้าฟ้าหญิงมกุฎราชกุมารีแห่งราชอาณาจักรแซ็กโซนี หลังจากการอภิเษกสมรส
อาร์ชดัชเชสมารี แคโรไลน์ ประสูติเมื่อวันที่ 8 เมษายน พ.ศ. 2344 เป็นพระราชธิดาองค์ที่ 6 และพระราชบุตรองค์ที่ 8 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (พระราชโอรสในสมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ และเจ้ามาเรีย หลุยซ่าแห่งสเปน) และพระมเหสีองค์ที่ 2 เจ้าหญิงมาเรีย เทเรซ่าแห่งทู ซิชิลีส์ (พระราชธิดาในสมเด็จพระราชาธิบดีเฟอร์ดินานด์ที่ 1 แห่งทู ซิชิลีส์) พระองค์ได้รับพระราชทานพระนามจากพระราชบิดา ซึ่งได้มาจากพระนามของพระเชษฐภัคินีของพระองค์ อาร์ชดัชเชสมารี แคโรไลน์ ซึ่งสิ้นพระชนม์กะทันหัน เมื่อยังทรงเป็นทารก
อาร์ชดัชเชสมารี แคโรไลน์ทรงอภิเษกสมรสกับเจ้าฟ้าชายฟรีดริช ออกัสตัส มกุฎราชกุมารแห่งแซ็กโซนี พระโอรสในเจ้าชายแม็กซีมีเลียนแห่งแซ็กโซนี และเจ้าหญิงแคโรไลน์แห่งปาร์มา ทั้ง 2 พระองค์ทรงอภิเษกสมรสเมื่อวันที่ 26 กันยายน พ.ศ. 2362 ณ เมืองเดรสเดน ราชอาณาจักรแซ็กโซนี โดยหลังจากอภิเษกสมรสแล้ว พระองค์ก็ทรงได้รับการสถาปนาเป็น มกุฎราชกุมารแห่งแซ็กโซนี (Marie Caroline, The Crown Princess of Saxony, de: Kronprinzessin von Sachsen) ทั้ง 2 พระองค์ทรงไม่พระโอรสหรือพระธิดาเลย
เจ้าฟ้าหญิงมารี แคโรไลน์ทรงสิ้นพระชนม์เมื่อวันที่ 22 พฤษภาคม พ.ศ. 2375 สิริพระชันษาได้เพียง 31 ชันษา พระศพของพระองค์ถูกฝังที่วิหารเดรสเดน โดยมกุฎราชกุมารพระสวามีทรงจัดการเรื่องพระราชพิธีพระศพเองทั้งหมด โดย 1 ปีต่อมา พระองค์ก็ทรงอภิเษกสมรสอีกครั้งกับ เจ้าหญิงมาเรีย แอนนาแห่งบาวาเรีย
Advanced Encryption Package
Advanced Encryption Package 2008 Professional (AEP2008 PRO) เป็นโปรแกรมที่ใช้ในการเข้ารหัสข้อมูล จัดตั้งขึ้นโดย SecureAction Research, LLC เพื่อยกระดับมาตรฐานการป้องกันความปลอดภัยของข้อมูล ซึ่ง Advanced Encryption 2008 Professional ได้รับการพัฒนาโดยเฉพาะให้มีประสิทธิภาพ ทั้งในด้านความปลอดภัยและความคุ้มค่าทางเศรษฐกิจ โดยสามารถใช้ คีย์ลับและขั้นตอนวิธีในการเข้ารหัสAEP2008 PRO สนับสนุนการทำงาน RSA Algorithm รองรับการเข้ารหัสทั้ง 2 แบบคือ แบบการเข้ารหัสลับแบบกุญแจสมมาตร และ การเข้ารหัสลับแบบกุญแจอสมมาตร
Radio Taiwan International
Radio Taiwan International (RTI) หรือ สถานีวิทยุอาร์ทีไอ คือสถานีวิทยุแห่งชาติของสาธารณรัฐจีน ไต้หวัน ปัจจุบัน เสียงจากไต้หวันนี้ ส่งกระจายเสียงด้วย 13 ภาษา ครอบคลุมพื้นที่ทั่วโลก ได้แก่ ภาษาจีนกลาง ฮกเกี้ยน จีนแคะ กวางตุ้ง อังกฤษ เยอรมัน ฝรั่งเศส รัสเซีย สเปน ญี่ปุ่น เวียดนาม ไทย และอินโดนีเซีย โดยยึดมั่นในหลักการความรวดเร็ว ทันต่อเหตุการณ์ เป็นสากล และเปิดกว้าง บนจุดยืนของความเป็นกลางในการผลิตรายการที่หลากหลายได้แก่ ข่าวสาร การเมือง เศรษฐกิจ วัฒนธรรม การศึกษา บันเทิง การบริการและสังคม
Radio Taiwan International มีห้องบันทึกเสียงระดับมืออาชีพ 28 ห้อง รวมทั้งอุปกรณ์การส่งกระจายเสียงที่ทันสมัย บนชั้น 3 มีห้องพิพิธภัณฑ์ประวัติศาสตร์ที่เก็บรวบรวมวัตถุและอุปกรณ์เครื่องมือทางประวัติศาสตร์ตั้งแต่ปี 1928 ตลอดจนจดหมายผู้ฟังจากทั่วโลกและของที่ระลึกต่างๆ
Radio Taiwan International ก่อตั้งขึ้นเป็นครั้งแรกโดยใช้ชื่อสถานีวิทยุซีบีเอส (中央廣播電台The Central Broadcasting System or CBS) ที่นครนานกิง จีนแผ่นดินใหญ่ ในปี 1928 และในฐานะสถานีวิทยุแห่งชาติของสาธารณรัฐจีน ไต้หวัน Radio Taiwan International ไม่เคยพลาดการเข้าร่วมเหตุการณ์สำคัญใดๆ
หลังทศวรรษที่ 1930 และหลังจากที่ก่อตั้งขึ้นเป็นองค์กรอิสระในรูปนิติบุคคลเมื่อวันที่ 1 มกราคม 1998 เป็นต้นมา Radio Taiwan International เติบใหญ่ขึ้น ตามการก้าวสู่สังคมนานาชาติของไต้หวัน ส่งเสียงจากไต้หวันสู่ทั่วโลก เสริมความร่วมมือกับนานาชาติ ขยายกลุ่มเป้าหมายผู้ฟัง ด้วยวิสัยทัศน์ยาวไกลและสร้างสรรค์รายการต่างๆ ด้วยเนื้อหาและคุณภาพคับแก้ว แสวงหาข้อมูลข่าวสารทันต่อเหตุการณ์ ปรับปรุงตนให้ทันสมัยก้าวทันโลกไปพร้อมๆ กับจังหวะการก้าวสู่สังคมนานาชาติของไต้หวัน
รายการของ Radio Taiwan International ส่งกระจายเสียงผ่านสถานีทวนสัญญาณซึ่งตั้งอยู่ในเขตพื้นที่ต่าง ๆ ของไต้หวัน 9 แห่ง คือ ลู่กั่ง ฝ่างเหลียว ฉางจื่อ ต้านสุ่ย เป่าจง หูเหว่ย ไถหนาน โข่วหูและหมินสง โดยที่สถานีทวนสัญญาณหมินสง ยังมีพิพิธภัณฑ์วิทยุกระจายเสียงแห่งเดียวในไต้หวัน ซึ่งเก็บรวบรวมเครื่องส่งกระจายเสียงสมัยสงครามโลกครั้งที่ 2 ที่กำแพงยังมีร่องรอยของกระสุนหลงเหลืออยู่ นอกจากนี้ เรือน 2 ชั้นที่สร้างในปี 1940 สมัยญี่ปุ่นปกครองไต้หวัน ได้ถูกกำหนดเป็นโบราณสถานที่ต้องอนุรักษ์ไว้
Radio Taiwan International มีกำลังส่งสูงถึง 105,000 กิโลวัตต์ และมีความสามารถในการส่งกระจายเสียงเป็นอันดับ 1 ของภูมิภาคเอเชีย และอยู่ในอันดับ 10 ของโลก ประสิทธิภาพในการส่งกระจายเสียงเท่ากับ 2.69 เท่าของสถานีวิทยุอื่นๆ ทั้งภาครัฐและเอกชนรวมกัน คลื่นกระจายเสียงครอบคลุมภาคกลางและใต้ของไต้หวัน จีนแผ่นดินใหญ่ และทวีปหลักๆ ทั่วโลก
ชมรมผู้ฟังอาร์ทีไอแห่งประเทศไทย ประกาศก่อตั้งชมรมฯ ขึ้นอย่างเป็นทางการในงานนัดพบผู้ฟังอาร์ทีไอ ประเทศไทย ครั้งที่ 1 ณ โรงแรมริเวอร์ไซด์ กรุงเทพมหานคร ในวันพุธที่ 7 มิถุนายน พ.ศ. 2549 โดยมี อ.เกษม ทั่งทอง ดำรงตำแหน่งประธานชมรม และมีสมาชิกชมรมรุ่นบุกเบิกทั้งหมด 55 ท่าน พร้อมทั้งมีการมอบหนังสือรับรองการเข้าเป็นสมาชิกชมรมฯ โดยนายหลิน ฟงเจิ้ง อดีตประธานสถานีวิทยุอาร์ทีไอเป็นผู้มอบให้กับเพื่อนผู้ฟังทุกท่านที่เข้าร่วมการประชุม
อาร์ชดยุกฟรันซ์ คาร์ลแห่งออสเตรีย
อาร์ชดยุกฟรานซ์ คาร์ลแห่งออสเตรีย (en.: Archduke Franz Karl of Austria, de.: Erzherzog Franz Karl von Österreich) (พระนามเต็ม: ฟรานซ์ คาร์ล โจเซฟ, Franz Karl Joseph von Habsburg-Lorraine) ทรงเป็นอาร์ชดยุกแห่งออสเตรีย และเป็นพระบิดาของสมเด็จพระจักรพรรดิถึง 2 พระองค์ ได้แก่สมเด็จพระจักรพรรดิฟรานซ์ โจเซฟที่ 1 แห่งออสเตรีย และสมเด็จพระจักรพรรดิแม็กซีมีเลียนที่ 1 แห่งเม็กซิโก อีกด้วย
อาร์ชดยุกฟรานซ์ คาร์ล ประสูติเมื่อวันที่ 7 ธันวาคม พ.ศ. 2345 ณ กรุงเวียนนา ประเทศออสเตรีย เป็นพระราชโอรสองค์ที่ 3 และพระราชบุตรองค์ที่ 9 จากทั้งหมด 12 พระองค์ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งทู ซิชิลีส์ เมื่อทรงพระเยาว์ พระองค์ทรงมีปัญหาทางด้านพระสุขภาพ และพระวรกายม่แข็งแรง โดยพระองค์มีพระหทัยผิดปกติ ซึ่งเนื่องจากผลกระทบแทรกซ้อนจากการอภิเษกสมรสในหมู่เครือญาติกัน อย่างกรณีของการอภิเษกสมรสระหว่างพระราชบิดาและพระราชมารดา เป็นต้น
เมื่อวันที่ 4 พฤศจิกายน พ.ศ. 2367 พระองค์ทรงอภิเษกสมรสกับเจ้าหญิงโซฟีแห่งบาวาเรีย ซึ่งเป็นพระราชธิดาในสมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย และพระมเหสีองค์ที่ 2 เจ้าหญิงแคโรไลน์แห่งบาเดน โดยหลังจากอภิเษกสมรสแล้ว พระองค์ทรงได้รับตำแหน่งสมาชิกวุฒิสภา โดยเมื่อวันที่ 2 ธันวาคม พ.ศ. 2391 สมเด็จพระจักรพรรดิเฟอร์ดินานด์ พระเชษฐาทรงสละราชสมบัติให้กับพระองค์ แต่พระองค์ทรงปฏิเสธที่จะสืบราชบัลลังก์ โดยพระองค์ทรงมอบราชบัลลังก์อีกต่อให้กับพระโอรสองค์โตของพระองค์ อาร์ชดยุกฟรานซ์ โจเซฟ ในวันเดียวกัน อาร์ชดยุกฟรานซ์ โจเซฟจึงทรงเป็นสมเด็จพระจักรพรรดิแห่งออสเตรียในเวลาต่อมา
อาร์ชดยุกฟรานซ์ คาร์ล และอาร์ชดัชเชสโซฟีมีพระโอรส 4 พระองค์ และพระธิดา 1 พระองค์ ดังนี้...
อาร์ชดยุกฟรานซ์ คาร์ล สิ้นพระชนม์เมื่อวันที่8 ธันวาคม พ.ศ. 2421 ซึ่งสิ้นพระชนม์หลังจากอาร์ชดัชเชสโซฟีสิ้นพระชนม์ 6 เดือน พระศพถูกฝังไว้ที่วิหารฮับส์บูร์ก โดยฝังเคียงข้างพระชายา
คริปทูล
คริปทูล (CrypTool) คือ freeware program ที่สามารถใช้และวิเคราะห์ cryptographic mechanism โดย cryptool นั้นสามารถใช้เข้ารหัสข้อมูลได้ทั้งในระบบ classic อย่าง Caesar cipher หรือแบบ modern อย่าง RSA เป็นต้น นอกจากนี้ยังสามารถทดลองทำ digital signature ได้จากหลายๆ algorithm เช่น MD5
โดยทุกๆรูปแบบของการทำงานนั้นสามารถแยกแสดงขั้นตอนต่างๆให้ดูได้อย่างละเอียดเป็นแบบ animationที่คล้ายกับ flash game เหมาะกับการนำไปใช้ในการศึกษาระบบการเข้ารหัสได้อย่างดี จุดเด่นอีกอย่างของ programนี้คือมี online help ที่อธิบายระบบการเข้ารหัสได้อย่างละเอียด นอกจากนี้ cryptool ยังสามารถที่จะใช้ในการวิเคราะห์ cipher บางอย่างได้ด้วยเช่น sequence analysis เป็นต้น
Cryptool เป็น open source software ซึ่งทำงานอยู่บน window โดยพัฒนาด้วยภาษา c++ บน platform window โดยในตอนแรกนั้นพัฒนาโดย German companies and universities และมีจุดประสงค์หลักคือการแสดงให้คนเห็นถึงความสำคัญของการเข้ารหัสและ concept โดยเป็น e-learning ประเภทหนึ่ง ในขณะนี้มี project ที่จะ port ลงไปใน linux edition และ เขียนใหม่ลงใน c# โดยใช้เทคโนโลยี WPF (window presentation fundamental) ที่ใช้แสดงผลในด้านกราฟิกได้อย่างดี
CrypTool ได้รับรางวัลในฐานะของ educational software หลากหลายรางวัล เช่น (TeleTrusT Special Award, EISA 2004, IT Security Award NRW 2004).
ในตอนนี้ได้ถูกพัฒนาขึ้นจากหลายองค์กร แต่ยังคงไว้ซึ่งจุดประสงค์เดิม คือเพื่อการศึกษาหลักการเข้ารหัสและอักกอริทึมต่างๆ และส่วนมากถูกใช้ประกอบการสอนในโรงเรียนและสถาบันการศึกษาต่างๆ
จูเดโอ-คริสเตียน
จูเดโอ-คริสเตียน () เป็นคำที่ใช้บรรยายมโนทัศน์ หรือ แนวความคิดหรือค่านิยมที่เป็นของศาสนายูดาห์และต่อมามาปรับใช้ในศาสนาคริสต์ ที่บางความคิดเห็นมีส่วนเกี่ยวข้องกับวัฒนธรรมคลาสสิกกรีก-โรมันซึ่งเป็นรากฐานของกฎบัตร/กฎหมายต่างๆ และค่านิยมทางจริยธรรมของตะวันตก โดยเฉพาะคำนี้จะมาจากความเชื่อที่มีรากฐานมาจากพันธสัญญาเดิม หรือคัมภีร์ทานัค (Tanak) (อันเป็นพื้นฐานของจริยธรรม และโดยเฉพาะที่มาจากบัญญัติ 10 ประการ) ซึ่งเป็นแสดงถึงความเชื่อร่วมกันที่วิวัฒนาการมาเป็นวัฒนธรรมตะวันตกในปัจจุบัน คำนี้ได้รับการวิจารณ์ว่าเป็นการแสดงความสัมพันธ์ระหว่างค่านิยมของวัฒนธรรมทั้งสองที่มากไปกว่าที่มีจริงๆ (เปรียบเทียบระหว่าง เอบิออนไนท์ (Ebionite) และ จูไดเซอร์ (Judaizer)
การตกในบาป
การตกในบาป () หมายถึงการเปลื่ยนแปลงเป็นครั้งแรกของมนุษย์จากสภาวะของความบริสุทธิ์ที่เชื่อฟังพระเจ้าไปเป็นสภาวะของความรู้สึกผิดเพราะความไม่เชื่อฟังในพระเจ้า ในบาปกำเนิด ในศาสนาคริสต์, มนุษย์คนแรกอาดัมและเอวาเมื่อแรกเริ่มอาศัยอยู่กับพระเจ้าภายในสวรรค์ แต่มาถูกล่อลวงโดยงูให้กินผลไม้จาก “ต้นไม้แห่งความรู้ดีรู้ชั่ว” (Tree of Knowledge of Good and Evil) ซึ่งพระเจ้าทรงสั่งห้ามไว้ว่าไม่ให้แตะต้อง หลังจากที่กินเข้าไปแล้วก็เกิดความละอายในความเปลือยเปล่าของร่างกาย และในที่สุดก็ถูกการตกในบาปโดยพระเจ้า การถูกการตกในบาปมิได้กล่าวถึงโดยตรงในคัมภีร์ไบเบิล แต่กล่าวถึงทั้งเรื่องของความไม่เชื่อฟังและการถูกขับไล่
ในศาสนาอื่นเช่นศาสนายูดาห์, ศาสนาอิสลาม หรือ ไญยนิยม (Gnosticism) ตีความหมายของการถูกการตกในบาปต่างกันไป
ในเทววิทยาศาสนาคริสต์, “การถูกขับจากสวรรค์” มีความหมายที่กว้างหมายถึงมวลมนุษย์ผู้มาจากบาปของอาดัมและเอวาที่เรียกว่า “บาปกำเนิด” (original sin) เช่นในคำสอนของนักบุญพอลแห่งทาซัสที่บันทึกไว้ใน จดหมายของนักบุญเปาโลถึงชาวโรม 5:12-19 และ จดหมายของนักบุญเปาโลถึงชาวโครินธ์ ฉบับที่ 1 15:21-22 ผู้นับถือศาสนาคริสต์บางคนเชื่อว่า “การถูกขับจากสวรรค์” เป็นการทำความเสียหายให้แก่ธรรมชาติของโลกทั้งหมดโดยเฉพาะธรรมชาติของมนุษย์ ทำให้มนุษย์เกิดมาพร้อมกับบาปกำเนิด ซึ่งเป็นสภาวะที่ไม่ทำให้สามารถมีชีวิตชั่วนิรันดรโดยไม่ต้องให้พระเจ้าเข้ามาช่วย ผู้นับถือนิกายโปรเตสแตนต์เชื่อว่าความตายของพระเยซูเป็น “ค่าไถ่” ซึ่งทำให้มนุษย์ปราศจาก “บาปกำเนิด” ที่เกิดจาก “การถูกขับจากสวรรค์” ตลอดไป นิกายอื่น ๆ เชื่อว่า “การถูกขับจากสวรรค์” ทำให้มนุษย์มีอิสระจากบาปโดยมิต้องหาทางแก้บาปอีก
คำว่า “ปราศจากบาป” (prelapsarian) หมายถึง สภาวะที่เป็นอิสระจากความมีบาปก่อน “การถูกขับจากสวรรค์” หรือบางครั้งก็เป็นคำที่ใช้ในการรำลึกถึงเวลาในอดีตที่แตกต่างไปจากปัจจุบัน หรือสถานะการณ์ที่เรียกว่า “คำนึงถึงความหลัง” (nostalgia)
บาปกำเนิด
บาปกำเนิด () ตามหลักเทววิทยาศาสนาคริสต์ คือสถานภาพความมีบาปของมนุษย์ซึ่งเป็นผลมาจากการตกในบาปของอาดัมและเอวา คำว่า “บาปกำเนิด” ไม่ปรากฏในคัมภีร์ไบเบิล แต่พบในเอกสารที่เชื่อว่าเป็นจดหมายของนักบุญเปาโล
ภัทรวรินทร์ ทิมกุล
ภัทรวรินทร์ ทิมกุล ชื่อเล่น เมย์ นักแสดงหญิงชาวไทย เกิดวันที่ 8 ธันวาคม พ.ศ. 2520 เป็นบุตรของครรชิต ทิมกุล และภัทราวดี มีชูธน ปัจจุบันมีบุตรแล้ว 3 คน และเปิดร้านอาหารของตัวเองชื่อ ภัทราวดี เรสเตอร์รองท์ แอนด์ ผับ2553 บ้านนี้มีรัก พี่รหัส รับเชิญ
รายชื่อเพลง